**Doložka zlučiteľnosti**

**návrhu zákona s právom Európskej únie**

**1. Navrhovateľ zákona:**

Ministerstvo vnútra Slovenskej republiky

**2. Názov návrhu zákona:**

Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**3. Predmet návrhu zákona je upravený v práve Európskej únie:**

a) v primárnom práve

* čl. 91 ods. 1 Zmluvy o fungovaní Európskej únie

b) v sekundárnom práve

* smernica Európskeho parlamentu a Rady č. 2000/53/ES z 18. septembra 2000 o vozidlách po dobe životnosti ((Ú. v. ES L 269 21. 10. 2000; Mimoriadne vydanie Ú. v. EÚ, kap. 15/zv. 005) v platnom znení

gestor: Ministerstvo životného prostredia SR

spolupracujúci rezort: Ministerstvo vnútra SR

* smernica Európskeho parlamentu a Rady 2014/46/EÚ z 3. apríla 2014 o zmene smernice Rady 1999/37/ES o registračných dokumentoch pre vozidlá (Ú. v. EÚ L 127, 29. 4. 2014)

gestor: Ministerstvo dopravy SR

spolupracujúci rezort: Ministerstvo vnútra SR

c) nie je obsiahnutá v judikatúre Súdneho dvora Európskej únie

1. **Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

* smernicu 2000/53/ES bolo potrebné prebrať do slovenského právneho poriadku do 21. apríla 2002
* smernicu 2014/46/EÚ bolo potrebné prebrať do slovenského právneho poriadku do 20. mája 2017

b) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

* proti Slovenskej republike v súčasnosti neprebiehajú žiadne konania

c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

* smernica 2000/53/ES je úplne prebratá v zákone č. 79/2015 Z. z. o odpadoch a o zmene a doplnení niektorých zákonov v znení neskorších predpisov
* smernica 2014/46/EÚ je úplne prebratá v zákone č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a zákone č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

**5. Návrh zákona je zlučiteľný s právom Európskej únie:**

* úplne